
న్యూఢిల్లీ: వేటుపడిన బీసీసీఐ ఆఫీసు బేరర్లను క్రికెట్ పాలనా వ్యవహారాల నుంచి లోధా కమిటీ నిషేధించింది. వీరు ఐసీసీలో భారత ప్రతినిధులుగా, బోర్డులో రాష్ట్ర సంఘాల ప్రతినిధులుగా బీసీసీఐ మీటింగ్లకు అనర్హులని స్పష్టం చేసింది. దీంతో వేటుపడిన బీసీసీఐ కార్యదర్శి అజయ్ షిర్కే.. మహారాష్ట్ర క్రికెట్ సంఘం (ఎంసీఏ) ప్రతినిధిగా బోర్డు సమావేశాలకు హాజరు కావడానికి అనర్హులని కమిటీ తేల్చింది. బీసీసీఐలో ఎంసీఏ ప్రతినిధిగా షిర్కేను నియమించిన విషయం తెలిసిందే. ఈ వివరణతో ఏదో విధంగా బోర్డును పట్టుకుని వేలాడదామనే వారికి నిరాశే ఎదురైంది. బీసీసీఐలో సంస్కరణల అమలుకు సుప్రీం కోర్టు చారిత్రక తీర్పు తర్వాత అనేక సందేహాలు తలెత్తాయి. ముఖ్యంగా పదవీకాలం, కూలింగ్ ఆఫ్ పీరియడ్, ఎన్నికలకు సంబంధించి తరచూ ఎదురవుతున్న ప్రశ్నల్లో కొన్నింటికి లోధా కమిటీ గురువారం స్పష్టత ఇచ్చింది. ప్యానెల్ తాజా వివరణతో బెంగాల్ క్రికెట్ అసోసియేషన్ (క్యాబ్)కు నిరుత్సాహం కలిగించింది. బీసీసీఐ అధ్యక్షుడి రేస్లో ముందున్న క్యాబ్ ప్రెసిడెంట్ సౌరవ్ గంగూలీ కూలింగ్ ఆఫ్ పీరియడ్లోకి వెళ్లనున్నాడు. రాష్ట్ర, బీసీసీఐలో కలిపి గరిష్టంగా తొమ్మిదేళ్లు పూర్తయితే వారు అనర్హులని కమిటీ పేర్కొంది.కోర్టు తీర్పు ప్రకారం వేటు పడిన ఆఫీసు బేరర్లకు పాలనా వ్యవహారాలతో ఎటువంటి సంబంధాలు ఉండకూడదు. రాష్ట్ర సంఘాలు, బీసీసీఐలో ఎటువంటి పదవులు లేదా బాధ్యతలు నిర్వర్తించడానికి వీలులేదు. ఆఫీసు బేరర్లు కాని వారి పదవీ కాలం? రాష్ట్ర సంఘాల రాజ్యాంగంలో అసిస్టెంట్ సెక్రటరీ, అసిస్టెంట్ ట్రెజరీ, డైరెక్టర్ తదితర పదవులను ఆఫీసు బేరర్ పోస్టులుగా ప్రస్తావిస్తే.. గరిష్టంగా తొమ్మిదేళ్ల పదవీ కాలంలోకి ఆ సమయాన్ని పరిగణనలోకి తీసుకోవాలి. కాగా, క్యాబ్ కోశాధికారి బిశ్వరూప్.. తాను సహాయ కార్యదర్శిగా ఎంపికయ్యానని.. ఎన్నిక కాలేదని కమిటీ దృష్టికి తెచ్చాడు. అయితే, అది ఆఫీస్ బేరర్ పదవిగా గుర్తించడంతో అతని పదేళ్ల పదవీకాలం పూర్తయింది. దీంతో, అతను పదవులు చేపట్టలేడు.కోర్టులో ఎటువంటి పెండింగ్ కేసులు లేకపోతే.. నూతన సంస్కరణలకు లోబడి ఎన్నికలు నిర్వహించుకోవచ్చు. అయితే ఈ నెల 19న కోర్టు అడ్మినిసే్ట్రషన్ ప్యానెల్ను ఏర్పాటు చేసిన తర్వాత ఎన్నికలు నిర్వహిస్తే మంచిదని లోధా కమిటీ అభిప్రాయపడింది. కాగా, ఈనెల 17న జరగనున్న హైదరాబాద్ క్రికెట్ అసోసియేషన్ (హెచ్సీఏ) ఎన్నికలపై ఎటువంటి ఆంక్షలు విధించలేదు. నిబంధనల ప్రకారం ఎన్నికల అధికారి పర్యవేక్షణలో జరిగిన వాటికే గుర్తింపని.. లేకపోతే రద్దే అని పేర్కొంది.బీసీసీఐ అధ్యక్ష రేస్లో గంగూలీ పేరు ప్రముఖంగా వినిపిస్తోంది. అయితే బెంగాల్ సంఘం కార్యదర్శి, అధ్యక్షుడిగా గంగూలీకి ఈ ఏడాది జూన్తో మూడేళ్ల పదవీకాలం పూర్తవుతుంది. దీంతో కూలింగ్ పీరియడ్ తప్పదు.

newdhilly: vetupadina bcci aafiisu berarlanu cricket palana vyavahaaraala nunchi lodha commity nishedhinchindi. veeru icclo bhaarata pratinidhulugaa, bordulo rashtra sanghaala pratinidhulugaa bcci meetinglaku anarhulani spashtam chesindi. deentho vetupadina bcci kaaryadarsi ajay shirke.. maharashtra cricket sangham (mca) pratinidhigaa bordu samavesalaku haajaru kaavadaaniki anarhulani commity telchindi. bcclilo mca pratinidhigaa shirkenu niyaminchina vishayam telisinde. ee vivaranatho edho vidhamgaa bordunu pattukuni velaadadaamane vaariki nirashe eduraindi. bcclilo samskaranala amaluku supreem kortu chaaritraka teerpu tarvaata aneka sandehaalu talettaayi. mukhyamgaa padaveekaalam, coolling af peeriyad, ennikalaku sambandhinchi tarachuu eduravutunna prasnallo konnintiki lodha commity guruvaram spashtata ichindi. pyanel taja vivaranatho bengal cricket asosiation (cab)ku nirutsaaham kaliginchindi. bcci adhyakshudi reslo mundunna cab president sourav gangoolee coolling af peeriyadloki vellanunnadu. rashtra, bcclilo kalipi garishtamgaa tommidellu puurtayithee vaaru anarhulani commity perkondi.kortu teerpu prakaaram vetu padina aafiisu berarlaku palana vyavahaaraalato etuvanti sambandhaalu undakudadu. rashtra sanghaalu, bcclilo etuvanti padavulu leda baadhyatalu nirvartinchadaaniki veeluledu. aafiisu berarlu kaani vaari padavee kaalam? rashtra sanghaala raajyaangamlo assistent secretery, assistent treasery, director taditara padavulanu aafiisu berer postulugaa prastaaviste.. garishtamgaa tommidella padavee kaalamloki aa samayanni parigananaloki teesukovali. kaga, cab koshadhikari bishwaroop.. taanu sahaya kaaryadarsigaa empikayyaanani.. ennika kaaledani commity drushtiki tecchaadu. ayithe, adhi offies berer padavigaa gurtinchadamtho athani padella padaveekaalam poortayindi. deentho, atanu padavulu chepattaledu.kortulo etuvanti pending kesulu lekapothe.. noothana samskaranalaku lobadi ennikalu nirvahinchukovachhu. ayithe ee nela 19na kortu administration pyaanelnu erpaatu chesina tarvaata ennikalu nirvahiste manchidani lodha commity abhipraayapadindi. kaga, eenela 17na jaraganunna hyderabad cricket asosiation (hechse) ennikalapai etuvanti aankshalu vidhinchaledu. nibandhanala prakaaram ennikala adhikari paryavekshanhalo jarigina vaatike gurtimpani.. lekapothe radde ani perkondi.bcci adhyaksha reslo gangoolee paeru pramukhamgaa vinipistondi. ayithe bengal sangham kaaryadarsi, adhyakshudigaa gangooleeki ee edaadi joontho moodella padaveekaalam puurtavutumdi. deentho coolling peeriyad tappadu.